हाई अलर्ट के बावजूद हुआ हमला : चिदंबरम  
गृहमंत्री चिदंबरम ने संसद में बयान दिया है कि संसद सत्र के दौरान दिल्ली हाई अलर्ट पर है और इसके बावजूद हाईकोर्ट परिसर में आतंकी हमला हुआ है।
केंद्रीय गृहमंत्री पी चिदंबरम ने संसद में बयान दिया है कि संसद सत्र के दौरान दिल्ली हाई अलर्ट पर है और इसके बावजूद दिल्ली हाईकोर्ट परिसर में आतंकी हमला हुआ है। उन्होंने कहा कि इसकी खुफिया जानकारी जुलाई में दी गई थी।  चिदंबरम ने कहा है कि एनआईए और एनएसजी की टीम मौके पर मौजूद है। हमले में 9 लोगों की मौत हुई है और 47 लोग घायल हुए हैं। हादसे में घायल कुछ कुछ लोगों को एम्स भी भेजा गया है।चिदंबरम ने कहा कि फिलहाल यह स्पष्ट नहीं है कि विस्फोट के पीछे किस गुट का हाथ है। उन्होंने मृतकों के परिजनों के प्रति संवेदना जताई और सदन को यकीन दिलाया कि घायलों को बेहतर चिकित्सा सुविधा मुहैया कराई जाएगी। उन्होंने देशवासियों से एकजुट रहने की अपील करते हुए कहा कि आतंकवादी हमलों को किसी भी सूरत में सही नहीं ठहराया जा सकता।